有啲人個腦嘅犒賞系統敏感度高，所以容易對犒賞有強烈嘅反應，而喺行為上，呢啲人會比較傾向一見到新朋友就即刻主動行埋去同新朋友傾偈，或者係喺受酒精刺激嗰陣展示出強烈嘅正面情緒反應，用日常用語講即係呢啲人比較外向－事實係，性格心理學研究試過用心理測驗嘅方法，發現「一個人對自己嘅外向度嘅描述」同用神經造影觀察到嘅「佢個犒賞系統嘅敏感度」有顯著嘅相關，即係例如話自己係外向或者俾朋友屋企人話佢哋外向嘅人，傾向比較易喺遇到犒賞嗰陣犒賞系統各腦區出現強烈嘅活動。